b'\n_START_ARTICLE_\nAnapest\n_START_PARAGRAPH_\nAnapest, v\xc4\x8dasih tudi antidaktil, je vrsta ritma, ki je sestavljen iz treh zlogov. Za\xc4\x8dne se z dvema nenagla\xc5\xa1enima, nato pa sledi en nagla\xc5\xa1en zlog. V pesmih s trozlo\xc5\xbenim merilom (daktil, anapest in amfibrah) je shema metra skoraj dosledno realizirana, jamb in trohej pa dopu\xc5\xa1\xc4\x8data zna\xc4\x8dilne odklone od metri\xc4\x8dne sheme. Nenagla\xc5\xa1ene zloge ozna\xc4\x8dujemo z U, nagla\xc5\xa1ene pa z \xe2\x80\x93. Shema anapesta je torej taka: U U \xe2\x80\x93. Meje besed se redko ujemajo z mejami stopic. Anapest izvira iz anti\xc4\x8dne Gr\xc4\x8dije, kjer so se izmenjevali dolgi in kratki glasovi. V zlogovnonaglasnem verzu se menjujejo nagla\xc5\xa1eni in nenagla\xc5\xa1eni zlogi.\n_START_SECTION_\nPrimeri\n_START_PARAGRAPH_\nAnapest je v sloven\xc5\xa1\xc4\x8dini skrajno redek. Najdemo ga pri A\xc5\xa1kercu pod vplivom ruske poezije. Prve dva nenagla\xc5\xa1ena zloga pogosto nagla\xc5\xa1a._NEWLINE_Ni nujno, da imajo vsi verzi v neki pesmi enako \xc5\xa1tevilo zlogov. V pesmi \xc5\xa0e nikoli se izmenjujejo 9-zlo\xc5\xbeni (U U \xe2\x80\x93 U U \xe2\x80\x93 U U \xe2\x80\x93) in 10-zlo\xc5\xbeni (U U \xe2\x80\x93 U U \xe2\x80\x93 U U \xe2\x80\x93 U ) verzi, da ima vsaka kitica shemo: An 9-10-9-10. Gre torej za preplet anape\xc5\xa1kega deveterca in deseterca._NEWLINE_\xc5\xa0e nikoli jaz nisem ljubila!_NEWLINE__NEWLINE_Tuja meni ljubezni je strast;_NEWLINE__NEWLINE_in neznani mi \xc4\x8dari so njeni,_NEWLINE__NEWLINE_neoku\xc5\xa1ena njena mi slast \xe2\x80\xa6_NEWLINE__NEWLINE_(A\xc5\xa1kerc: \xc5\xa0e nikoli)_NEWLINE_V pesmi No\xc4\x8d ob morju pa se prepletata anape\xc5\xa1ki dvanajsterec (U U \xe2\x80\x93 U U \xe2\x80\x93 U U \xe2\x80\x93 U U \xe2\x80\x93) in deseterec (U U \xe2\x80\x93 U U \xe2\x80\x93 U U \xe2\x80\x93 U) tako, dobimo shemo An 12-12-10-10._NEWLINE_No\xc4\x8d ... Na nebu tu, tam kaka zvezda gori..._NEWLINE__NEWLINE_Vse mol\xc4\x8di... Samo morje pred mano \xc5\xa1umi..._NEWLINE__NEWLINE_Siri tiha se temna daljava._NEWLINE__NEWLINE_Samo morje nemirno ne spava?_NEWLINE__NEWLINE_(A\xc5\xa1kerc: \xc5\xa0e nikoli)'